פירוש נוסף ערך זה עוסק בליגה אירופאית לנבחרות כדורגל. אם התכוונתם לליגה בינלאומית לנבחרות כדורעף, ראו ליגת האומות בכדורעף.פירוש נוסף ערך זה עוסק בליגה אירופאית לנבחרות כדורגל. אם התכוונתם לליגה של צפון-אמריקה מרכז-אמריקה והקריביים לנבחרות כדורגל, ראו ליגת האומות של CONCACAF.

**ליגת האומות של אופ"א** (באנגלית: **UEFA Nations League**) היא תחרות כדורגל לנבחרות המאורגנת על ידי אופ"א, הקונפדרציה האירופית לכדורגל.

העונה הראשונה, 2018/2019 החלה ב-7 בספטמבר 2018, פחות מחודשיים לאחר סיום מונדיאל 2018. ארבע הנבחרות שסיימו ראשונות בדרג א', העפילו לגמר שנערך בפורטוגל ביוני 2019. ארבע נבחרות, אחת מכל דרג, העפילו ל יורו 2021.

העונה השנייה של ליגת האומות החלה ב-3 בספטמבר 2020, חצי הגמר והגמר שוחקו באוקטובר 2021, הזוכה היא צרפת שניצחה בגמר 2–1 את ספרד.

בסופה של כל עונה, ליגת האומות גם קובעת מי תהיינה הנבחרות שיעפילו אוטומטית לשלב הפלייאוף לקראת היורו (אליפות אירופה) שלאחר מכן.

היסטוריה
--------

באוקטובר 2013, יושב ראש התאחדות הכדורגל הנורווגית באותה עת, אינגב האלן (Hallén), אישר כי מתקיימות שיחות לגבי יצירת טורניר שלישי להשתתפות קבוצות שחברות באופ"א (אחרי המונדיאל ואליפות אירופה בכדורגל).

הרעיון היה לשתף את כל 55 הנבחרות החברות באופ"א שיחולקו לבתים לפי רמתן (כאשר הרמה נקבעת לפי דירוגן במשחקיהן האחרונים), והנבחרות יעלו וירדו מליגה אחת לאחרת לפני ביצועיהן בליגה עצמה (בדומה לליגות המקומיות). הטורניר נקבע לתאריכים בהן מתכננת פיפ"א בכל עונה לקיים משחקי ידידות (וייערכו במקומם), והוא לא יהיה קשור למוקדמות של הטורנירים הגדולים שיערכו במקביל.

במרץ 2014, המזכיר הכללי של אופ"א ג'אני אינפנטינו, אמר כי חלק מהיתרונות של הצעה זו הן שנבחרות לא נוצצות יוכלו לארגן משחקי הכנה (כיוון שהן מתקשות לקבוע כאלה במצב הנוכחי).

המזכיר הכללי של התאחדות הכדורגל הבלגית המלכותית, סטיבן מארטנס (Martens), ציין כי נבחרות בדירוגים הנמוכים עדיין יהנו כלכלית מהתחרות, כיוון שהחוזה של אופ"א עם גופי השידור יתחלק כספית באופן מרוכז. ליגת האומות של אופ"א אומץ רשמית לאחר הצבעה פה אחד בעד של 54 החברות באופ"א (קוסובו עדיין לא הייתה חברה), בהצבעה שנערכה באספה ה-XXXVIII של קונגרס אופ"א, ב-27 במרץ 2014 באסטנה, קזחסטן.

בשנת 2021, נחשף שנבחרות דרום אמריקה יצטרפו לליגת האומות החל משנת 2024.

מבנה התחרות
-----------

55 הנבחרות חולקו לארבעה דרגים: בדרג א', דרג ב' ודרג ג' 16 נבחרות ובדרג ד' 7 נבחרות. כל דרג מחולק לארבעה בתים בעלי ארבע נבחרות, פרט לדרג ד', שמחולק לבית בן ארבע נבחרות ובית נוסף בן שלוש נבחרות. ארבע הנבחרות המנצחות מדרג א' עולות לגמר ליגת האומות, שמשוחק בשיטת פיינל פור, כשהמנצחת היא זו שזוכה בגביע. בנוסף, זוכות הבתים בדרגים ב', ג' וד, עולות דרג לעונה שלאחר מכן, והמסיימות אחרונות בדרגים א', ב' וג' יורדות דרג (בדרג ג', שתי האחרונות בלבד, כדי לדעת אלו קבוצות ירדו עורכים משחקים שיקבעו מי שתי הנבחרות שיורדות לדרג ד').

בעונה הראשונה של התחרות הנבחרות חולקו לדרגים לפי דירוג הנבחרות של אופ"א, כאשר בדרג א' ובדרג ב' היו 12 נבחרות, בדרג ג' 15 נבחרות ובדרג ד' 16 נבחרות.

בתכנון המקורי הוחלט שמנצחת כל בית תעלה לליגה שמעליה ומפסידת כל בית תרד לליגה שמתחתיה. אולם לקראת העונה השנייה, הוחלט לשנות את כמות הנבחרות בכל רמה כך שבפועל נבחרות שלא היו אמורות לעלות ליגה, עלו ונבחרות שהיו אמורות לרדת ליגה, נשארו בליגה. כך שבליגות א',ב' וג' היו 16 נבחרות (ארבעה בתים של ארבע נבחרות). ובליגה ד' היו שבע נבחרות (בית עם ארבע נבחרות ובית עם שלוש נבחרות). הכלל שמנצחות הבתים יעלו לליגה גבוהה יותר והמפסידות ירדו ליגה, נשאר וימומש לקראת העונה השלישית של התחרות.

### העפלה לאליפות אירופה

 ערך מורחב – **אליפות אירופה בכדורגל#שלב המוקדמות**  

בעונת 2018/19, הוחלט שמליגת האומות יעפילו ארבע נבחרות לאליפות אירופה בכדורגל (יורו 2020).

בכל אחד מהדרגים נערך פלייאוף עלייה. כל זוכת בית קיבלה כרטיס לחצי הגמר. אם הזוכה היא אחת מ-20 הנבחרות שהעפילו כבר ליורו, הכרטיס עובר לנבחרת הבאה באותו דרג. אם פחות מארבע נבחרות מדרג אחד לא העפילו, הכרטיס עובר לנבחרת מהדרג הבא. בסיכום, ארבע נבחרות העפילו לטורניר, ובכך השלימו את 24 הנבחרות באליפות אירופה.

### העפלה לגביע העולם

 ערך מורחב – **מוקדמות גביע העולם בכדורגל**  

בעונה 2020/21, הוחלט ששתי זוכות הבתים המדורגים הגבוה ביותר שלא העפילו ישירות לאליפות העולם או לשלב הפלייאוף, יעלו לפלייאוף. בפלייאוף ישתתפו 12 נבחרות מהן יעפילו שלוש נבחרות למונדיאל.

תוצאות משחקי גמר ליגת האומות
----------------------------

| עונה | מארחת | גמר | משחק על המקום השלישי |
| --- | --- | --- | --- |
| אלופה | תוצאה | סגנית | מקום שלישי | תוצאה | מקום רביעי |
| 2018/2019 | פורטוגלפורטוגל פורטוגל | נבחרת פורטוגל בכדורגל פורטוגל | 1–0 | נבחרת הולנד בכדורגל הולנד | נבחרת אנגליה בכדורגל אנגליה | 0–06–5 פ | נבחרת שווייץ בכדורגל שווייץ |
| 2020/2021 | איטליהאיטליה איטליה | נבחרת צרפת בכדורגל צרפת | 2–1 | נבחרת ספרד בכדורגל ספרד | נבחרת איטליה בכדורגל איטליה | 2–1 | נבחרת בלגיה בכדורגל בלגיה |
| 2022/2023 | הולנדהולנד הולנד | נבחרת ספרד בכדורגל ספרד | 0–05–4 פ | נבחרת קרואטיה בכדורגל קרואטיה | נבחרת איטליה בכדורגל איטליה | 3–2 | נבחרת הולנד בכדורגל הולנד |

### לפי נבחרת

| מקום | נבחרת | זכייה | סגנות | מקום שלישי | מקום רביעי |
| --- | --- | --- | --- | --- | --- |
| 1 | נבחרת ספרד בכדורגל ספרד | 1 (2023) | 1 (2021) |  |  |
| 2 | נבחרת פורטוגל בכדורגל פורטוגל | 1 (2019) |  |  |  |
| נבחרת צרפת בכדורגל צרפת | 1 (2021) |  |  |  |
| 4 | נבחרת הולנד בכדורגל הולנד |  | 1 (2019) |  | 1 (2023) |
| 5 | נבחרת קרואטיה בכדורגל קרואטיה |  | 1 (2023) |  |  |
| 6 | נבחרת איטליה בכדורגל איטליה |  |  | 2 (2021, 2023) |  |
| 7 | נבחרת אנגליה בכדורגל אנגליה |  |  | 1 (2019) |  |
| 8 | נבחרת שווייץ בכדורגל שווייץ |  |  |  | 1 (2019) |
| נבחרת בלגיה בכדורגל בלגיה |  |  |  | 1 (2021) |

ראו גם
------

| עיינו גם בפורטל: |
| --- |
|  | **פורטל כדורגל** |

* אליפות אירופה בכדורגל
* שיטת הדירוג של אופ"א
* ליגת האומות בכדורעף
* ליגת האומות של CONCACAF

קישורים חיצוניים
----------------

ויקישיתוף מדיה וקבצים בנושא **ליגת האומות של אופ"א** בוויקישיתוף
* אתר האינטרנט הרשמי של ליגת האומות של אופ"א
* ליגת האומות של אופ"א, ברשת החברתית פייסבוק

* ליגת האומות של אופ"א, ברשת החברתית אקס (טוויטר)

* ליגת האומות של אופ"א, ברשת החברתית אינסטגרם

* ליגת האומות של אופ"א, ברשת החברתית טיקטוק
* מיכאל יוכין‏, גב האומות: אחרי חודש וחצי, ליגת האומות מוכיחה את עצמה כמפעל מצוין, באתר וואלה!‏, 17 באוקטובר 2018

הערות שוליים
------------

1. ↑  UEFA Nations League: all you need to know באתר אופ"א (באנגלית)

| ליגת האומות של אופ"א |
| --- |
| 

|  |
| --- |
| 2018/2019 • 2020/2021 • 2022/2023 • 2024/2025 |

 |

| תחרויות כדורגל באירופה (אופ"א) |
| --- |
| מפעלי הווה | 

|  |  |  |  |  |  |
| --- | --- | --- | --- | --- | --- |
| תחרויות נבחרות לאומיות | 

|  |  |
| --- | --- |
| גברים | אליפות אירופה (יורו) (עד גיל 21 • עד גיל 19 • עד גיל 17) • ליגת האומות |
| נשים | אליפות אירופה בכדורגל נשים (עד גיל 19 • עד גיל 17) • ליגת האומות לנשים |

 |
| תחרויות מועדונים | 

|  |  |
| --- | --- |
| במסגרת אופ"א | ליגת האלופות • הליגה האירופית • קונפרנס ליג • הסופר קאפ האירופי • גביע האזוריםליגת האלופות לנשים |
| במסגרת פיפ"א | גביע העולם למועדונים |

 |

 |
| מפעלי עבר | הגביע הבין-יבשתי • סופר קאפ האלופות הבין-יבשתי • גביע המחזיקות • גביע האינטרטוטו • גביע מרידיאן |

| כדורגל בין-לאומי |
| --- |
|       פיפ"א | גביע העולם | גביע הקונפדרציות | הדירוג העולמי | כדורגלן השנה

     אוקיאניה: OFC – גביע אוקיאניה לאומות
     אירופה: UEFA – אליפות אירופה
     אסיה: AFC – גביע אסיה
     אפריקה: CAF – גביע אפריקה לאומות
     דרום אמריקה: CONMEBOL – קופה אמריקה
     צפון ומרכז אמריקה: CONCACAF – גביע הזהב |

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 9183154076013111860004
* WorldCat (עם VIAF): 9183154076013111860004

 |